Author: ostrovsk
Last saved by: tapferova
Company: MV SR

Predkladacia správa

Vláda Slovenskej republiky na svojom zasadnutí dňa 23. júna 2004 schválila návrh na pristúpenie Slovenskej republiky k Dohovoru o účasti cudzincov vo verejnom živote na miestnej úrovni (ďalej len „dohovor“).

Vláda Slovenskej republiky v uznesení č. 621 zo dňa 23. júna 2004 odporučila prezidentovi Slovenskej republiky podpísať listinu o pristúpení Slovenskej republiky k uvedenému dohovoru po vyslovení súhlasu Národnej rady Slovenskej republiky. 

Návrh na zmenu uznesenia vlády SR sa predkladá vzhľadom na skutočnosť, že uvedený dohovor na základe ustanovenia článku 11 podlieha ratifikácii a ratifikačné listiny sa uložia u generálneho tajomníka Rady Európy. 

S pristúpením Slovenskej republiky k dohovoru vyslovila súhlas aj Národná rada Slovenskej republiky svojím uznesením č. 1224 dňa 22. septembra 2004. Ministerstvo zahraničných vecí Slovenskej republiky zaujalo stanovisko, že vzhľadom na znenie článku 86 písm. d) Ústavy Slovenskej republiky, podľa ktorého do pôsobnosti Národnej rady Slovenskej republiky patrí pred ratifikáciou vyslovovať súhlas s medzinárodnými zmluvami a v nadväznosti na uvedené uznesenie Národnej rady Slovenskej republiky, ktorým bol súhlas už daný, nie je potrebné návrh opätovne predkladať Národnej rade Slovenskej republiky.  

	Materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie.